LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2005 M. LIEPOS 11 D. ĮSAKYMO Nr. D1-341 „DĖL ARCHITEKTŲ ATESTAVIMO, ATESTATŲ GALIOJIMO SUSTABDYMO ARBA JŲ PANAIKINIMO TVARKOS APRAŠO PATVIRTINIMO“ PAKEITIMO

2009 m. gruodžio 31 d. Nr. D1-882

Vilnius

P a k e i č i u Architektų atestavimo, atestatų galiojimo sustabdymo arba jų panaikinimo tvarkos aprašą, patvirtintą Lietuvos Respublikos aplinkos ministro 2005 m. liepos 11 d. įsakymu Nr. D1-341 „Dėl architektų atestavimo, atestatų galiojimo sustabdymo arba jų panaikinimo tvarkos aprašo patvirtinimo“ (Žin., 2005, Nr. 93-3466; 2007, Nr. 121-4974):

1. Išdėstau 2 punktą taip:

„2. Siekiant užtikrinti aukštą architektų kvalifikaciją, šio Tvarkos aprašo nustatyta tvarka Lietuvos Respublikos architektų rūmai (toliau – Rūmai) atestuoja architektus, sustabdo atestatų galiojimą arba juos panaikina, tvarko atestuotų architektų sąrašą. Architektui išduodamas Architekto kvalifikacijos atestatas (toliau – Atestatas), kuris suteikia teisę:

2.1. eiti šių vadovų pareigas:

2.1.1. ypatingo statinio projekto vadovo;

2.1.2. ypatingo statinio projekto architektūrinės dalies vadovo;

2.1.3. ypatingo statinio projekto vykdymo priežiūros vadovo;

2.1.4. ypatingo statinio projekto vykdymo priežiūros architektūrinės dalies vadovo;

2.1.5. ypatingo statinio projekto ekspertizės vadovo;

2.1.6. ypatingo statinio projekto ekspertizės architektūrinės dalies vadovo;

2.2. vadovauti teritorijų planavimo dokumentų rengimui pagal teritorijų planavimo rūšis:

2.2.1. teritorijų bendrojo planavimo specialisto;

2.2.2. teritorijų specialiojo planavimo specialisto;

2.2.3. teritorijų detaliojo planavimo specialisto;

2.3. įgyta teisė vadovauti ypatingų statinių projektams suteikia teisę vadovauti ir neypatingų statinių atitinkamos statinių grupės (grupių) projektams;

2.4. įgyta teisė vadovauti ypatingų statinių projektų architektūrinei daliai suteikia teisę vadovauti ir neypatingų statinių atitinkamos statinių grupės (grupių) projektams;

2.5. įgyta teisė eiti bendrojo, specialiojo ir/ar detaliojo plano vadovo pareigas, atitinkamai prilyginama teritorijų bendrojo, specialiojo ir/ar detaliojo planavimo specialisto teisei vadovauti teritorijų planavimo dokumentų rengimui pagal teritorijų planavimo rūšis.“

2. Išdėstau 3 punktą taip:

„3. Europos Sąjungos valstybėje narėje (išskyrus Lietuvos Respubliką), Šveicarijoje ar valstybėje, pasirašiusioje Europos Ekonominės Erdvės sutartį, įgyti architekto diplomai pripažįstami, vadovaujantis Architekto profesinės kvalifikacijos pripažinimo norint užsiimti architekto profesine veikla ar laikinai arba vienkartinai teikti architektūrines paslaugas Lietuvos Respublikoje tvarkos aprašo, patvirtinto 2004 m. kovo 25 d. aplinkos ministro įsakymu Nr. D1-131 (Žin., 2004, Nr. 55-1916; 2008, Nr. 114-4373), nustatyta tvarka.“

3. Išdėstau 5 punktą taip:

„5. Architektas, pretenduojantis gauti Atestatą (toliau – Pretendentas), privalo turėti Lietuvos Respublikos reglamentuojamų profesinių kvalifikacijų pripažinimo įstatymo (Žin., 2008, Nr. 47-1747) priede nurodytus diplomus:“.

4. Išdėstau 6.1 punktą taip:

„6.1. architekto išsilavinimas, įgytas universitete arba lygiavertes studijas vykdančioje aukštojo mokslo institucijoje ir sėkmingai išlaikyti universitetinio lygio egzaminai;“.

5. Išdėstau 6.4 punktą taip:

„6.4. ypatingo statinio projekto vadovo pareigoms ir/ar teritorijų bendrojo planavimo specialisto kvalifikacijai įgyti – profesinė patirtis ypatingų statinių projektavimo ir/ar teritorijų bendrojo planavimo srityse po architektūros bakalauro diplomo išdavimo datos – ne mažesnė kaip 5 metai, po architekto, architektūros magistro diplomo išdavimo datos – ne mažesnė kaip 3 metai (išskyrus Aprašo 3 punkte nurodytų valstybių architektus). Profesinė patirtis skaičiuojama nuo to laiko, kai asmuo įgijo architektūros bakalauro, architekto arba architektūros magistro kvalifikacinį laipsnį ir pradėjo verstis architekto veikla;“.

6. Papildau šiuo 6.5 punktu (buvusį 6.5 punktą atitinkamai laikau 6.6 punktu):

„6.5. ypatingo statinio projekto architektūrinės dalies vadovo pareigoms ir/ar teritorijų specialiojo ir detaliojo planavimo specialisto kvalifikacijai įgyti – profesinė patirtis statinių projektavimo ir/ar teritorijų specialiojo ir detaliojo planavimo srityse po architektūros bakalauro diplomo išdavimo datos – ne mažesnė kaip 3 metai, po architekto, architektūros magistro diplomo išdavimo datos – ne mažesnė kaip 1 metai (išskyrus Aprašo 3 punkte nurodytų valstybių architektus). Profesinė patirtis skaičiuojama nuo to laiko, kai asmuo įgijo architektūros bakalauro, architekto arba architektūros magistro kvalifikacinį laipsnį ir pradėjo verstis architekto veikla;“.

7. Išdėstau 6.6 punktą taip:

„6.6. būti dalyvavusiems rengiant ir realizuojant bent vieną statinio projektą arba rengiant teritorijų planavimo dokumentą, kuris buvo patvirtintas.“

8. Išdėstau 7.1 punktą taip:

„7.1. prašymas Atestatą išduoti (pratęsti jo galiojimą), kuriame nurodoma:

7.1.1. pageidaujamos pareigos (viena ar kelios) – iš nurodytų Aprašo 2.1.1–2.1.6 punktuose;

7.1.2. statinių grupės – iš nurodytų Statybos techniniame reglamente STR 1.01.09:2003 „Statinių klasifikavimas pagal jų naudojimo paskirtį“ (Žin., 2003, Nr. 58-2611);

7.1.3. pageidaujama teritorijų planavimo specialisto kvalifikacija vadovauti teritorijų planavimo dokumentų rengimui pagal teritorijų planavimo rūšį (rūšis) – iš nurodytų Aprašo 2.2.1–2.2.3 punktuose;“.

9. Išdėstau 7.3 punktą taip:

„7.3. Diplomo kopija, pateikus dokumento originalą (užsienyje įgyto Diplomo kopija kartu su vertimu į valstybinę kalbą);“.
10. Papildau šiuo 7.8 punktu (buvusius 7.8 ir 7.9 punktus atitinkamai laikau 7.9 ir 7.10 punktais):

„7.8. profesinės kvalifikacijos kėlimą patvirtinantys dokumentai.“

11. Išdėstau 11 punktą taip:

„11. Pretendentui išlaikius profesinių ir teisinių žinių patikrinimo testą, Rūmai visus jo dokumentus perduoda Architektų profesinio atestavimo nuolatinei komisijai (toliau – Komisija). Komisija išnagrinėja turimus dokumentus, patikrina Pretendento profesinį ir teisinį pasirengimą ir, atsižvelgusi į Rūmų profesinio atestavimo ekspertų (toliau – Ekspertai) rekomendacijas, įvertina Pretendento profesinę patirtį.“

12. Išdėstau 13 punktą taip:

„13. Į Komisijos posėdžius kviečiami Ekspertai, kurie išnagrinėja Pretendento pateiktą medžiagą (parengtų ir realizuotų projektų sąrašą, realizuotų projektų iliustracinės medžiagos albumą) ir rekomenduoja Komisijai suteikti ar nesuteikti tam tikros srities (vienos ar kelių) Atestatą.“

13. Išdėstau 15 punktą taip:

„15. Komisijai priėmus sprendimą Atestatą išduoti (pratęsti jo galiojimą), Rūmai ne vėliau kaip per 1 mėnesį nuo Komisijos sprendimo priėmimo dienos Pretendentui išduoda Atestatą, kurį pasirašo Aplinkos ministerijos įgaliotas pasirašyti Atestatą asmuo, kuruojantis teritorijų planavimą, urbanistiką ir architektūrą (toliau – Aplinkos ministerijos įgaliotas asmuo), tuo patvirtindamas Komisijos sprendimą, ir Komisijos pirmininkas.“

14. Išdėstau 17.3 punktą taip:

„17.3. vadovo pareigos, kurias eiti Lietuvos Respublikoje architektui suteikiama teisė pagal statinių grupę (grupes), ir teritorijų planavimo specialisto kvalifikacija vadovauti teritorijų planavimo dokumentų rengimui pagal teritorijų planavimo rūšį (rūšis) – iš nurodytų Tvarkos aprašo 2 punkte;“.

15. Išdėstau 21 punktą taip:

„21. Atestato galiojimas sustabdomas, nustatant Atestato galiojimo sustabdymo terminą, arba Atestatas panaikinamas, nustatant terminą, per kurį atsiranda teisė gauti Atestatą, vadovaujantis įstatymais ir kitais teisės aktais. Sprendimas dėl Atestato galiojimo sustabdymo arba jo panaikinimo skelbiamas Rūmų interneto tinklalapyje ne vėliau kaip per 5 dienas nuo sprendimo įsigaliojimo dienos.“

16. Pripažįstu 22 punktą netekusiu galios.

17. Pripažįstu 23 punktą netekusiu galios.

18. Pripažįstu 24 punktą netekusiu galios.

19. Išdėstau 26 punktą taip:

„20. Kai pametamas, sunaikinamas ar kitaip prarandamas Atestato originalas, Atestato savininkas per 10 dienų privalo pateikti Rūmams motyvuotą paaiškinimą apie Atestato praradimo aplinkybes raštu. Rūmai ne vėliau kaip per 5 dienas nuo paaiškinimo gavimo dienos savo interneto tinklalapyje paskelbia Atestatą netekusiu galios. Rūmai išduoda Atestato, kurį pasirašo Komisijos pirmininkas ir Aplinkos ministerijos įgaliotas asmuo, dublikatą, jo viršutiniame dešiniajame kampe pažymint „Dublikatas“.“

21. Išdėstau 28.3 punktą taip:

„28.3. suteikta vadovo teisė pagal Tvarkos aprašo 2 punktą, statinių grupė (grupės) ir teritorijų planavimo specialisto kvalifikacija vadovauti teritorijų planavimo dokumentų rengimui pagal teritorijų planavimo rūšį (rūšis);“.

22. Buvusius 28.1–28.8, 29 ir 30 punktus atitinkamai laikau 27.1–27.8, 28 ir 29 punktais.

Aplinkos ministras 
Gediminas Kazlauskas

___________________

